Title: predkladacia
Author: eva Ružičková.
Last saved by: agenda0
Company: MPSV

Predkladacia správa

	Na základe § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky Ministerstvo práce, sociálnych vecí a rodiny Slovenskej republiky ako ústredný orgán štátnej správy pre pracovnoprávne vzťahy, právne vzťahy pri vykonávaní štátnej služby a verejnej služby predkladá na rokovanie vlády Slovenskej republiky návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 313/2001 Z. z. o verejnej službe (tlač 1306) .

	Účelom novely zákona je odstránenie výraznejších nedostatkov, ktoré zákon obsahuje a doplnenie zákona o ustanovenia týkajúce sa poskytovania zahraničného príspevku v inej ako slovenskej mene zamestnancom pôsobiacim v mierových misiách.

	Schválením niektorých pozmeňujúcich návrhov poslancov sa zmenili vnútorné väzby jednotlivých ustanovení zákona, čo môže spôsobovať ťažkosti pri ich aplikácii v praxi, ako aj pri samotnej vykonateľnosti zákona. Z tohto dôvodu sa ešte pred nadobudnutím účinnosti zákona (1. apríla 2002) navrhuje ustanoviť pre zamestnávateľov, u ktorých nie je odborový orgán možnosť vydať vnútorný predpis a upraviť ustanovenia týkajúce sa určovania tarifného platu vedúcim zamestnancom a započítania praxe u zamestnávateľov s ustanoveným osobitným režimom odmeňovania. Tiež sa navrhuje ustanoviť nárok zamestnancov na ďalšie dva platy (13 a 14) v roku tak, ako je ustanovené pre zamestnancov v štátnej službe.

	Ministerstvo práce, sociálnych vecí a rodiny Slovenskej republiky nemá k predloženému návrhu pripomienky.

Z á v e r :

	Vzhľadom na uvedené, odporúčame s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 313/2001 Z. z. o verejnej službe (tlač 1306) vysloviť súhlas.